APSTIPRINĀTS

iepirkuma Nr. RPP 2018/3 komisijas

2018.gada 6.februāra sēdē, prot. Nr.1

**NOLIKUMS**

**“Par Rīgas pašvaldības policijas darbinieku apdrošināšanu pret nelaimes gadījumiem”**

(identifikācijas Nr.RPP 2018/3)

**Iepirkums**

**saskaņā ar Publisko iepirkumu likuma 9.pantu**

Rīga, 2018

1. **Vispārīgā informācija**
	1. **Pasūtītājs**:

**Nosaukums**: Rīgas pašvaldības policija

**Juridiskā adrese**: Lomonosova iela 12A, Rīga, LV - 1019

**Reģistrācijas Nr**.: 90000055099

**Darba laiks**: darba dienās plkst. 8.30 - 17.00 (pusdienu pārtraukums plkst.12.00-12.30)

**Kontaktpersona**: Vecākais juriskonsults Roberts Straume, tālrunis 67037834, e-pasts: roberts.straume@riga.lv

* 1. **Pretendents:** fiziskā vai juridiskā persona, šādu personu apvienība jebkurā to kombinācijā, kura ir iesniegusi piedāvājumu.
	2. **Iepirkuma veids:** saskaņā ar Publisko iepirkumu likuma (turpmāk – PIL) 9.pantu - iepirkums, kuram nepiemēro PIL noteiktās iepirkuma procedūras.
	3. **Iepirkuma dokumentu saņemšana:** Iepirkuma dokumenti (Nolikums ar pielikumiem, turpmāk – Nolikums) ir brīvi un tieši pieejami, lejupielādējot tos elektroniskajā formātā Pasūtītāja profilā rpp.riga.lv. Ja piegādātājs pieprasa izsniegt Nolikumu drukātā veidā, Pasūtītājs to izsniedz piegādātājam 3 (trīs) darba dienu laikā pēc tam, kad saņemts Nolikuma pieprasījums, ievērojot nosacījumu, ka Nolikuma pieprasījums iesniegts laikus pirms piedāvājumu iesniegšanas termiņa beigām.
	4. **Papildu informācijas sniegšana:**
		1. Piegādātājs jautājumus par Nolikumu uzdod rakstveidā, adresējot tos iepirkuma komisijai un nosūtot tos elektroniski uz elektronisko pasta adresi Nolikuma 1.1.apakšpunktā norādītajai kontaktpersonai.
		2. Ja piegādātājs ir laikus pieprasījis papildus informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija atbildi sniedz 3 (trīs) darba dienu laikā no pieprasījuma vai jautājuma saņemšanas dienas, bet ne vēlāk kā 4 (četras) dienas pirms piedāvājumu iesniegšanas termiņa beigām.
		3. Iepirkuma komisija atbildi piegādātājam nosūta uz elektroniskā pasta adresi, no kuras ir saņemts jautājums, un publicē Pasūtītāja profilā **rpp.riga.lv** pie paziņojuma par iepirkumu.
	5. **Prasības piedāvājuma noformējumam**:
		1. Piedāvājumu iesniedz 1 (vienā) eksemplārā latviešu valodā atbilstoši Nolikuma prasībām un tas sastāv no šādām daļām:
			1. **Pieteikuma veidlapa** – saskaņā ar Nolikuma 1.pielikuma formu. Pieteikuma veidlapai pievieno dokumentu, kas apliecina personas paraksta tiesības, kas pārstāv pretendentu (ja atšķiras no Uzņēmuma reģistrā norādītās pārstāvēt tiesīgās personas).
			2. **Dokumenti saskaņā ar Nolikuma 3.nodaļu.**
			3. **Tehniskā specifikācija – finanšu piedāvājums -** pretendents iesniedz aizpildītu un parakstītu Nolikuma 2.pielikuma dokumentu.
			4. **Pretendenta nelaimes gadījumu apdrošināšanas noteikumi.**
		2. Cauršūtus dokumentus ievieto vienā aploksnē, kuru aizlīmē un līmējuma vietā parakstās pretendenta pārstāvis vai pilnvarotā persona (ja tas ir iespējams) un aizzīmogo ar pretendenta zīmogu (ja tāds tiek lietots). Uz aploksnes norāda:

|  |
| --- |
| Rīgas pašvaldības policija Lomonosova ielā 12a, Rīgā, LV-1019, Latvija/pretendenta nosaukums, juridiskā adrese, tālrunis/Piedāvājums iepirkumam**„Par Rīgas pašvaldības policijas darbinieku apdrošināšanu pret nelaimes gadījumiem”**identifikācijas Nr. RPP 2018/3Neatvērt līdz 2018.gada 19.februāra plkst. 10.00 |

* + 1. Pretendents rakstveida piedāvājumu noformē tā, lai dokumentus nebūtu iespējams atdalīt. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Pretendenta piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		3. Ja kāds pretendents, kas ir reģistrēts Latvijā vai pastāvīgi dzīvojošs Latvijas teritorijā, ir sagatavojis dokumentus svešvalodā, tam ir nepieciešams pievienot pretendenta apliecinātu tulkojumu latviešu valodā saskaņā ar 2000. gada 22. augusta Ministru kabineta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums.
		4. Pretendents apliecina piedāvājuma kopiju un iesniegto dokumentu kopiju pareizību atbilstoši 2010. gada 28. septembra Ministru kabineta noteikumiem Nr.916 „Dokumentu izstrādāšanas un noformēšanas kārtība”. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju. Apliecinājums ir šāds: uzraksts „KOPIJA” pirmās lapas augšējā labajā stūrī; uzraksts „KOPIJA PAREIZA” dokumenta beigās; apliecinātājas personas pilns amata nosaukums, vārds, uzvārds un paraksts.
		5. Pretendents ir tiesīgs visu iesniedzamo dokumentu atvasinājumu un tulkojumu pareizību apliecināt ar vienu apliecinājumu, ja visi piedāvājuma dokumenti ir cauršūti vai cauraukloti.
	1. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
	2. **Piedāvājumu iesniegšana**:
		1. Piegādātājs piedāvājumu var iesniegt personīgi vai pa pastu, sākot ar Iepirkuma izsludināšanas dienu **līdz 2018. gada 19.februāra plkst. 10:00**, Rīgas pašvaldības policijā, Juridiskajā nodaļā 39.kabinetā, Lomonosova ielā 12a, Rīgā, LV-1019.
		2. Par iesniegšanas brīdi uzskatāms brīdis, kad Pasūtītājs saņem piedāvājumu Nolikuma 1.8.1.apakšpunktā norādītajā adresē.
		3. Piedāvājums, kas tiks saņemts pēc norādītā piedāvājumu iesniegšanas termiņa, netiks izskatīts un tiks atdots iesniedzējam neatvērts.
		4. Pretendents sedz izmaksas, kas ir saistītas ar piedāvājuma sagatavošanu un iesniegšanu.
1. **Informācija par iepirkuma priekšmetu**
	1. **Iepirkuma priekšmets**: Rīgas pašvaldības policijas darbinieku apdrošināšana pret nelaimes gadījumiem saskaņā ar “Tehniskās specifikācijas – finanšu piedāvājuma” (Nolikuma 2.pielikums) un iepirkuma līguma projektā (Nolikuma 3.pielikums) minētajiem noteikumiem un nosacījumiem.
	2. **Pakalpojuma CPV kods**: 66512100-3 (Nelaimes gadījumu apdrošināšanas pakalpojumi).
	3. Paredzamā līguma priekšmets netiek dalīts daļās.
	4. Iepirkuma rezultātā tiks noslēgts iepirkuma līgums.
	5. Prognozējamais kopējais apdrošināmo RPP darbinieku skaits: 917 (deviņi simti septiņpadsmit) darbinieki[[1]](#footnote-1).
	6. Līguma darbības laikā ir iespējamas apdrošināmo RPP darbinieku skaita svārstības, taču ne vairāk kā ±15 % (piecpadsmit procenti) no Nolikuma 2.5.punktā minētā apdrošināmo RPP darbinieku skaita.
	7. **Paredzamais līguma darbības termiņš**: 12 (divpadsmit) mēneši, bet atlīdzības izmaksāšanas jautājumos līdz pilnīgai saistību izpildei.
	8. **Paredzamā līguma summa** – nepārsniedzot 13 755,00 (trīspadsmit tūkstoši septiņi simti piecdesmit pieci eiro, 00 centi).
	9. **Paredzamais apdrošināšanas prēmijas apmērs vienam RPP darbiniekam** – nepārsniedzot EUR 15,00 (piecpadsmit eiro, 00 centi).
	10. Apdrošināšanas atlīdzības apjoms, ko pretendents izmaksā Pasūtītāja darbiniekiem ir vienreizējs maksājums par katru nelaimes gadījumā gūtu vieglu veselības bojājumu EUR 200,00 (divi simti eiro, 00 centi) apmērā, ja pārejošā darba nespēja darbiniekam ir ilgusi vairāk par sešām dienām.
	11. Nelaimes gadījumā gūto vieglo veselības bojājumu veidi, par kuriem Pasūtītāja darbiniekam izmaksā apdrošināšanas atlīdzību, tiek noteikti saskaņā ar 2010.gada 21.jūnija Ministru kabineta noteikumu Nr.565 “Noteikumi par valsts un pašvaldību institūciju amatpersonu un darbinieku sociālajām garantijām” 1. un 2.pielikumu.
	12. Saskaņā ar Pievienotās vērtības nodokļa likuma 52.panta pirmās daļas 20.punktu, apdrošināšanas pakalpojumi netiek aplikti ar pievienotās vērtības nodokli.
2. **Pretendentu atlases prasības un iesniedzamie dokumenti**

|  |  |  |
| --- | --- | --- |
| **Nr. p.k.** | **Prasība** | **Iesniedzamais/-ie dokuments/-i** |
| 3.1. | Pretendents ir reģistrēts normatīvajos aktos noteiktajā kārtībā. | Reģistrācijas faktu attiecībā uz Latvijas Republikā reģistrētajiem pretendentiem iepirkuma komisija pārbaudīs publiski pieejamās datubāzēs.Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 3.2. | Pretendentam ir tiesības sniegt nelaimes gadījumu apdrošināšanu Latvijas Republikā. | Finanšu un kapitāla tirgus komisijas izsniegta apdrošināšanas licences vai citas Eiropas Savienības dalībvalsts kompetentas institūcijas izsniegta līdzvērtīga dokumenta, kas apliecina tiesības sniegt nelaimes gadījumu apdrošināšanu Latvijas Republikā, kopija. |

1. **Piedāvājumu vērtēšana**
	1. **Piedāvājumu vērtēšanas posmi**:
		1. **1. posms** – Piedāvājuma noformējums. Nolikuma 1.6.punktā noteikto prasību izpildes pārbaude.
		2. **2. posms** – Pretendentu atlase. Nolikuma 3.nodaļas noteikto prasību un dokumentu pārbaude.
		3. **3. posms** – “Tehniskās specifikācijas – finanšu piedāvājuma” vērtēšana. Vērtējot “Tehnisko specifikāciju – finanšu piedāvājumu”, iepirkumu komisija pārbaudīs vai tā atbilst Nolikuma prasībām. Pretendentu piedāvājumi, kas nebūs sagatavoti atbilstoši iepirkuma dokumentācijā noteiktajām prasībām (nav iesniegti visi pieprasītie dokumenti, nav pilnīgi aizpildīta “Tehniskās specifikācijas - finanšu piedāvājuma” forma), var tikt vērtēti kā neatbilstoši.
		4. **4. posms** – Saimnieciski visizdevīgākā piedāvājuma, kurš ir ar viszemāko cenu, noteikšana.
	2. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	3. Komisija atlasa pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
	4. Pretendentu piedāvājumi, kas pārsniegs Nolikuma 2.9.punktā paredzamo viena RPP darbinieka apdrošināšanas prēmijas apmēru tiks noraidīti.
	5. **Piedāvājuma izvēles kritērijs: saimnieciski visizdevīgākais** piedāvājums, kurš ir ar **viszemāko piedāvājuma cenu** un kurš atbilst “Tehniskās specifikācijas - finanšu piedāvājuma” un Nolikuma prasībām.
	6. Vērtējot “Tehniskās specifikācijas - finanšu piedāvājuma” finanšu piedāvājuma daļu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	7. Ja pretendentu piedāvājumu iesniegto piedāvājumu cenas ir vienādas, tiek rīkota izloze. Izloze notiek atbilstoši 4.8.punktā noteiktajai kārtībai.
	8. Izlozes rīkošanas gadījumā pretendentiem, kuru piedāvājumu iesniegtās cenas ir vienāds, 3 (trīs) darba dienas pirms izlozes rīkošana tiks nosūtīts uzaicinājums uz izlozi, norādot izlozes vietu, laiku un izlozes noteikumus. Piedāvājumu izlozē varēs piedalīties personas, kurām ir pretendenta pārstāvības tiesības vai personas, kuras ir pilnvarotas pārstāvēt pretendentu Iepirkuma piedāvājumu izlozē. Personai sava identitāte būs jāpierāda ar personu apliecinošu dokumentu. Pretendenta neierašanās gadījumā uz piedāvājumu izlozi, pretendents zaudēs tiesības piedalīties iepirkuma piedāvājumu izlozē un izlozē piedalīsies tie pretendenti, kuri būs ieradušies uz piedāvājumu izlozi. Izlozes sākumā tiks pārbaudītas pretendentu pārstāvības tiesības un pretendentus pārstāvošo personu identitāte. Pirms izlozes pretendenti noteiks pretendentu piedalīšanās secību, izlozējot katra pretendenta izlozes kārtas numuru. Saņemtā izlozes kārtas numura secībā notiks izloze, kurā tiks noteiktas līguma slēgšanas tiesības. Pretendents, kurš izlozēs pilno lozi, kurā būs piešķirtas līguma slēgšanas tiesības, iegūs tiesības slēgt līgumu. Pretendenti, kuri izlozēs tukšas lozes, neiegūs līguma slēgšanas tiesības.
	9. Visi pretendenti tiks rakstveidā informēti par iepirkuma rezultātiem 3 (trīs) darba dienu laikā no lēmuma pieņemšanas dienas, kā arī lēmums tiks publicēts Interneta vietnē [rpp.riga.lv](http://www.riga.lv).
2. **Izslēgšanas noteikumu pārbaude**

 PIL 9. panta astotās daļas izslēgšanas noteikumu pārbaudi iepirkuma komisija veiks, ievērojot šī panta devītās, desmitās, vienpadsmitās un divpadsmitās daļas noteikumus.

1. **Iepirkuma līguma slēgšana**
	1. Pasūtītājs slēdz iepirkuma līgumu ar pretendentu, kurš ir iepirkuma uzvarētājs, saskaņā ar PIL 60. panta pirmo un otro daļu.
	2. Ja izvēlētais pretendents atsakās slēgt līgumu, tad pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju.
	3. Desmit darbadienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā (**rpp.riga.lv**) ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā visā iepirkuma līguma darbības laikā.
	4. Iepirkuma līguma projekts ir pievienots Nolikumam (Nolikuma 3.pielikums), bet tā noteikumi tiks precizēti atbilstoši uzvarējušā pretendenta iesniegtajam “Tehniskajai specifikācijai - finanšu piedāvājumam”, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina Pasūtītāja un pretendenta stāvokli.

**Pielikumi**:

1.pielikums - Pretendenta pieteikums dalībai iepirkumā uz 1 (vienas) lp;

2.pielikums - Tehniskā specifikācija – finanšu piedāvājums uz 4 (četrām) lp;

3.pielikums – Iepirkuma līguma projekts uz 6 (sešām) lp.

Iepirkuma komisijas

priekšsēdētājs L.Kudiņš

1.pielikums

 iepirkuma nolikumam

 „Par Rīgas pašvaldības policijas darbinieku

apdrošināšanu pret nelaimes gadījumiem”

Nr.RPP 2018/3

**PRETENDENTA PIETEIKUMS DALĪBAI IEPIRKUMĀ**

Iepirkumam “Par Rīgas pašvaldības policijas darbinieku apdrošināšanu pret nelaimes gadījumiem”

ID Nr. RPP 2018/3

|  |  |  |
| --- | --- | --- |
|  |  |  |
| Vieta |  | Datums |
| **Informācija par pretendentu** | Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| **Finanšu rekvizīti** | Bankas nosaukums: |  |
| Bankas kods: |  |
| Konta numurs: |  |
| **Informācija par pretendenta kontaktpersonu (atbildīgo personu)** | Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |
| **Informācija par pretendenta atbilstību mazā/ vidējā uzņēmuma statusam\*** | Pretendents:□ **ir** mazais/ vidējais uzņēmums□ **nav** mazais / vidējais uzņēmums |

\* *Jāatzīmē attiecīgs statuss atbilstoši Iepirkumu uzraudzības biroja 09.03.2017. skaidrojumam “Skaidrojums par mazajiem un vidējiem uzņēmumiem”. Pieejams:*

[*https://www.iub.gov.lv/sites/default/files/upload/skaidrojums\_mazajie\_videjie\_uzn.pdf*](https://www.iub.gov.lv/sites/default/files/upload/skaidrojums_mazajie_videjie_uzn.pdf)

1. Ar šo mēs <*pretendenta nosaukums un reģistrācijas Nr.*> piekrītam iepirkuma ID Nr.RPP 2018/3 (turpmāk – Iepirkums), nolikuma (turpmāk – Nolikums) noteikumiem, tajā skaitā iepirkuma līguma projekta noteikumiem, un:
	1. piedāvājam sniegt iepirkuma priekšmetā iekļautos pakalpojumus un nodrošināt saistītos pakalpojumus atbilstoši Nolikumā un tā pielikumos noteiktajām prasībām;
	2. ir skaidras un saprotamas Nolikumā, Tehniskajā specifikācijā – finanšu piedāvājumā, iepirkuma līguma projektā un citos Nolikumam pievienotajos dokumentos norādītās prasības;
	3. līgumcenā ir iekļautas visas izmaksas, kas saistītas ar iepirkuma līguma izpildi un visi iespējamie riski, kas saistīti ar tirgus cenu svārstībām.
2. Apliecinām, ka:
	1. nav tādu apstākļu, kuri liegtu mums piedalīties Iepirkumā, pildīt Nolikuma tehniskajā specifikācijā – finanšu piedāvājumā norādītās prasības;
	2. neesam nekādā veidā ieinteresēti nevienā citā piedāvājumā, kas iesniegts Iepirkumā un sniedzam patiesu informāciju savas kvalifikācijas novērtēšanai;
	3. līguma slēgšanas tiesību piešķiršanas gadījumā mums būs pieejams iepirkuma līguma sekmīgai izpildei nepieciešamie resursi.

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

2.pielikums

 iepirkuma nolikumam

 „Par Rīgas pašvaldības policijas darbinieku

apdrošināšanu pret nelaimes gadījumiem”

Nr.RPP 2018/3

**TEHNISKĀ SPECIFIKĀCIJA – FINANŠU PIEDĀVĀJUMS**

Iepirkumam “Par Rīgas pašvaldības policijas darbinieku apdrošināšanu pret nelaimes gadījumiem”

ID Nr. RPP 2018/3

| **Nr.** | **Tehniskā specifikācija – minimālās prasības**  | **Piedāvājums**(aizpilda pretendents - prasības izpildei jāapstiprina ar ierakstu „Piekrītam”, kā arī jānorāda jebkādi papildus nosacījumi, ja tādi tiek piemēroti. |
| --- | --- | --- |
| 1. | **Termini**: |  |
| 1.1. | **Apdrošināšanas objekts -** līdz 917 RPP darbinieku (ar 15% (piecpadsmit procentu) darbinieku skaita svārstībām) apdrošināšana pret nelaimes gadījumiem. | Nav jāaizpilda |
| 1.2. | **Nelaimes gadījums** ir pēkšņs, neparedzēts negadījums, kura rezultātā apdrošinātajai personai pret viņas gribu tiek nodarīts kaitējums veselībai. | Nav jāaizpilda |
| 2. | **Apdrošināšanas periods** – 12 mēneši |  |
| 3. | Pretendentam ir jānodrošina apdrošināšanas segums 24 stundas diennaktī. |  |
| 4. | Apdrošināšanas līguma darbības teritorija – Latvija.Uz RPP darbinieka komandējuma laiku jāparedz iespēja paplašināt apdrošināšanas darbības teritoriju Eiropas Savienības robežās, saglabājot piedāvājuma cenu un apjomu. |  |
| 5. | Apdrošināšanas aizsardzībā tiek iekļauta nodarbošanās ar visa veida sporta veidiem un fiziskajām aktivitātēm. |  |
| 6. | Apdrošināšanas atlīdzības apjoms apdrošināšanas summas ietvaros tiek noteikts fiksētu summu veidā atkarībā no veselības bojājumu smaguma pakāpes: *viegls veselības bojājums –* EUR 200.00. Veselības bojājumu veidu, par kuriem tiek izmaksāta apdrošināšanas atlīdzība, uzskaitījums un veselības bojājumu smaguma pakāpju klasifikācija tiek noteikta atbilstoši Ministru kabineta 21.06.2010. noteikumu Nr.565 “Noteikumi par valsts un pašvaldību institūciju amatpersonu un darbinieku sociālajām garantijām” (turpmāk – Noteikumi) 1. un 2.pielikumiem, kuru prasības ir **obligāti** jāiekļauj pretendenta piedāvājumos. Noteikumu pielikumos noteiktās tabulas ir ietvertas šīs tehniskās specifikācijas beigās. |  |
| 7. | **Citi apdrošināšanas līguma noteikumi.** |  |
| 7.1.  | Pretendents apdrošināšanas atlīdzību izmaksā, ja ir spēkā šādi nosacījumi:1.)pieņemts RPP lēmums par nelaimes gadījuma pabalsta piešķiršanu RPP darbiniekam viegla veselības bojājuma gadījumā;2.)Pretendents saņēmis RPP lēmumu par nelaimes gadījuma pabalsta piešķiršanu RPP darbiniekam viegla veselības bojājuma gadījumā. |  |
| 7.2. | Pretendentam jānodrošina, ka RPP darbiniekam tiek izmaksāta apdrošināšanas atlīdzība par nelaimes gadījumiem, kas notikuši iepirkuma līguma darbības laikā, ja RPP darbinieks ir 18 mēnešu laikā pēc nelaimes gadījuma RPP iesniedzis iesniegumu par nelaimes gadījuma pabalsta izmaksāšanu, un RPP Latvijas Republikas normatīvo aktu noteiktajā kārtībā un termiņos ir pieņēmusi lēmumu par nelaimes gadījuma pabalsta piešķiršanu. |  |
| 7.3. | Pretendents izmaksā apdrošināšanas atlīdzību Apdrošinājuma ņēmēja darbiniekiem 30 (trīsdesmit) dienu laikā no dienas, kad pretendents ir saņēmis RPP lēmumu par nelaimes gadījuma pabalsta piešķiršanu RPP darbiniekam. |  |
| 7.4. | Pretendentam visas polises darbības laikā jānodrošina iespēja pasūtītājam veikt izmaiņas apdrošināmo personu sarakstos (saraksta papildināšanu un samazināšanu). |  |
| 7.5. | Apdrošināto sarakstam pievienotajām personām, kas tiek pievienotas jau esošās apdrošināšanas polises visā darbības laikā uz tādiem pašiem noteikumiem, kādi paredzēti personām ar pilnu apdrošināšanas periodu, prēmija tiek aprēķināta proporcionāli līdz apdrošināšanas polises termiņa beigām atlikušajam pilno mēnešu skaitam (bez papildus piemaksas). |  |
| 7.6. | Par darbiniekiem, kas izslēdzamas no apdrošināto darbinieku saraksta apdrošināšanas Polises visā darbības laikā, Apdrošinātājs atmaksā Apdrošinājuma ņēmējam neizmantoto prēmijas daļu, kas ir proporcionāla līdz Polises darbības beigām atlikušo pilno mēnešu skaitam, ņemot vērā izmaksātās atlīdzības, sagatavo elektronisko kredītrēķinu atbilstoši Rīgas pilsētas pašvaldības portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu”. |  |
| 8. | **Tehniskajam piedāvājumam ir jāpievieno šādi dokumenti:** |  |
| 8.1. | visi piedāvājumā izmantojamie nelaimes gadījumu apdrošināšanas vispārējie un speciālie noteikumi |  |
| 8.2. | ja nepieciešams, citi dokumenti pēc pretendenta ieskatiem, kas raksturo un paskaidro piedāvājumu. |  |

**Tabula saskaņā ar MK 21.06.2010. noteikumu Nr.565 “Noteikumi par valsts un pašvaldību institūciju amatpersonu un darbinieku sociālajām garantijām” 1.pielikumu:**

|  |  |
| --- | --- |
| Nr.p.k. | Veselības bojājumu veids |
| 1. | Brūces un virspusēji ievainojumi, sasitumi un saspiedumi |
| 2. | Slēgts vai vaļējs lūzums |
| 3. | Izmežģījumi, sastiepumi un izstiepumi |
| 4. | Nervu un nervu pinumu bojājumi |
| 5. | Galvas ievainojumi (\*S00-S09) |
| 6. | Kakla ievainojumi (\*S10-S19) |
| 7. | Krūšu kurvja ievainojumi (\*S20-S29) |
| 8. | Vēdera, jostasvietas, mugurkaulāja jostas daļas un iegurņa ievainojumi (\*S30-S39) |
| 9. | Pleca un augšdelma ievainojumi (\*S40-S49) |
| 10. | Elkoņa un apakšdelma ievainojumi (\*S50-S59) |
| 11. | Plaukstas pamata un plaukstas ievainojumi (S60-S69) |
| 12. | Gūžas un ciskas ievainojumi (\*S70-S79) |
| 13. | Ceļa un apakšstilba ievainojumi (\*S80-S89) |
| 14. | Pēdas locītavas un pēdas ievainojumi (\* S90-S99) |
| 15. | Vairāku ķermeņa apvidu ievainojumi (\*T00-T07) |
| 16. | Ķermenī iekļuvuša svešķermeņa ietekme (\*T15-T19) |
| 17. | Termiski un ķīmiski apdegumi, apsaldējumi (\*T20-T35) |
| 18. | Saindēšanās |
| 19. | Slīkšana un iegrimšana, smakšana un asfiksija |
| 20. | Temperatūras galējību, gaismas un radiācijas iedarbība |
| 21. | Gaisa un ūdens spiediena iedarbība (barotrauma, dekompresijas sindroms, eksplozijas radītu bojājumu sindroms) |
| 22. | Elektriskās strāvas, zibens, skaņas un vibrācijas iedarbība |
| 23. | Dzīvnieku indes toksisks efekts |
| 24. | Dūmu, liesmu, gāzu, tvaiku, ķīmisku vai toksisku vielu iedarbība |
| 25. | Vardarbības (sišana, spīdzināšana, mocīšana, bads) radīti veselības bojājumi |
| 26. | Akūta infekcija, ja inficēšanās notikusi nelaimes gadījumā |

Piezīme.

\* Ietver stāvokļus atbilstoši Starptautiskajai statistiskajai slimību un veselības problēmu klasifikācijai (10.redakcija).

**Tabula saskaņā ar MK 21.06.2010. noteikumu Nr.565 “Noteikumi par valsts un pašvaldību institūciju amatpersonu un darbinieku sociālajām garantijām”2.pielikuma 3.punktu:**

|  |  |
| --- | --- |
|  | **Viegls veselības bojājums:** |
| 1. | vienas bungplēvītes plīsums |
| 2. | spieķakaula, mazā lielakaula, papēža kaula lūzums |
| 3. | deguna kaula lūzums |
| 4. | mazo locītavu mežģījumi, pirksta lūzums vai mežģījums |
| 5. | vienas ribas vai divu ribu lūzums |
| 6. | galvas sasitums ar smadzeņu satricinājumu ar vieglām pārejošām sekām un bez intrakraniālo bojājumu pazīmēm |
| 7. | muguras vai citu ķermeņa daļu plaši sasitumi, ekstremitāšu saspiedumi, sastiepumi ar vieglām pārejošām sekām |
| 8. | sejas sasitums ar traumatisku divu vai vairāku pilnvērtīgu priekšējo zobu zudumu |
| 9. | plaukstas, pēdas kaulu lūzums |
| 10. | vaļēja brūce ar muskuļa vai citu mīksto audu bojājumu (galva, plecs, augšstilbs, apakšstilbs, augšdelms, apakšdelms) vai vairākas virspusējas brūces |
| 11. | citi nelaimes gadījumā gūti veselības bojājumi, kuri radījuši pārejošu darbnespēju |

Piezīmes.

1. Traumu gadījumā noteicošais nav ārstēšanās ilgums, bet gūto bojājumu smagums to nodarīšanas brīdī un tā radītās sekas.

2. Dzīvnieku indes toksisku iedarbību vērtē pēc tās lokālās un vispārējās ietekmes uz organismu.

**Finanšu piedāvājums**

|  |  |  |
| --- | --- | --- |
| **Apdrošināšanas risks** | **RPP darbinieku skaits** | **Cenas piedāvājums** |
| *Viegls veselības bojājums* | ~917 darbinieki | Prēmija vienam darbiniekam: \_\_\_\_\_\_\_\_\_\_\_\_\_\_\_EUR Kopējais prēmijas apmērs:\_\_\_\_\_\_\_\_\_\_\_\_\_\_\_EUR  |

Nodrošinām visu tehniskajā specifikācijā - finanšu piedāvājumā norādīto informāciju:

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Pretendenta nosaukums, vadītāja vai pilnvarotās personas amats, vārds, uzvārds un paraksts)

3.pielikums

 iepirkuma nolikumam

 „Par Rīgas pašvaldības policijas darbinieku

apdrošināšanu pret nelaimes gadījumiem”

Nr.RPP 2018/3

**IEPIRKUMA LĪGUMA PROJEKTS**

**Līgums Nr.\_\_\_\_\_\_\_\_\_\_\_\_\_**

# (Par Rīgas pašvaldības policijas darbinieku

# apdrošināšanu pret nelaimes gadījumiem)

##### Rīgā, 2018.gada \_\_\_.\_\_\_\_\_\_\_\_\_\_\_\_\_\_

 **Rīgas pašvaldības policija**, nodokļu maksātāja reģistrācijas Nr.90000055099 (turpmāk – **Apdrošinājuma ņēmējs**), tās priekšnieka **Jura Lūkass** personā, kurš rīkojas, pamatojoties uz Rīgas domes 2003.gada 1.jūlija nolikumu Nr.75 “Rīgas pašvaldības policijas nolikums”, no vienas puses, un

***\_\_\_\_\_\_\_\_\_\_\_\_\_\_\_\_\_***, vienotais reģistrācijas Nr.\_\_\_\_\_\_\_\_\_\_\_\_\_\_\_\_\_ (turpmāk – **Apdrošinātājs**) tās ***\_\_\_\_\_\_\_\_\_\_\_\_\_\_\_\_\_\_\_\_\_*** personā, kura rīkojas uz \_\_\_\_\_\_\_\_\_\_\_\_\_\_\_\_\_\_ pamata, no otras puses, bet katrs atsevišķi un abi kopā saukti – **Puses,**

ievērojot Publisko iepirkumu likumu un pamatojoties uz Rīgas pašvaldības policijas rīkotā iepirkuma „Par Rīgas pašvaldības policijas darbinieku apdrošināšanu pret nelaimes gadījumiem” (ID Nr.RPP 2018/3) (turpmāk – Iepirkums) rezultātiem,

noslēdz šādu līgumu (turpmāk – **Līgums**), kas ir neatņemama nelaimes gadījumu apdrošināšanas polises (turpmāk – **Polise**) sastāvdaļa un kas nosaka Apdrošinātājam un Apdrošinājuma ņēmējam papildus saistības un saistību izpildes kārtību (Nelaimes gadījumu apdrošināšanas polises īpašie noteikumi):

1. **Līguma priekšmets un līguma darbības laiks**
	1. Apdrošinātājs veic Apdrošinājuma ņēmēja darbinieku nelaimes gadījumu apdrošināšanu saskaņā ar Iepirkuma “Tehnisko specifikāciju – finanšu piedāvājumu”, Apdrošinātāja iesniegto piedāvājumu iepirkumā, Līguma nosacījumiem, Polisi, \_\_\_\_\_\_\_\_\_\_\_\_\_\_\_\_\_ /*Apdrošinātāja noteikumi*/ “\_\_\_\_\_\_\_\_\_\_\_\_\_\_\_\_\_\_\_\_\_\_\_” (turpmāk – **Noteikumi**), Valsts un pašvaldību institūciju amatpersonu un darbinieku atlīdzības likuma, likumu “Par apdrošināšanas līgumu”, Apdrošināšanas un pārapdrošināšanas likumu un citiem spēkā esošajiem normatīvajiem aktiem.
	2. Līgums un Polise stājas spēkā 2018.gada \_\_\_.\_\_\_\_\_\_\_\_\_\_ un ir spēkā 12 mēnešus, bet atlīdzības izmaksāšanas jautājumos līdz pilnīgai saistību izpildei.
	3. Līgums darbojas visā Latvijas Republikas teritorijā, nodrošinot tās darbību 24 (divdesmit četras) stundas diennaktī (iekļaujot nodarbošanos ar visa veida sporta veidiem un fiziskām aktivitātēm saskaņā ar Noteikumiem). Apdrošinājuma ņēmējam ir iespēja uz komandējuma laiku paplašināt Polises darbības teritoriju Eiropas Savienības robežās, saglabājot pilnu piedāvāto segumu un atlīdzības apjomu.
	4. Par komandējumā norīkoto darbinieku daudzumu Apdrošinājuma ņēmējs paziņo 3 (trīs) dienas pirms komandējuma sākšanas, nosūtot Apdrošinātājam darbinieku sarakstu, komandējuma datumus un valsti, uz kuru jāpaplašina apdrošināšanas darbības teritoriju.
	5. Apdrošinātājs apdrošina orientējoši 917 (deviņi simti septiņpadsmit) (ar +/-15 % (piecpadsmit procentu) svārstībām) Apdrošinājuma ņēmēja darbiniekus pret nelaimes gadījumiem.
	6. Apdrošinātājs apdrošina Apdrošinājuma ņēmēja darbiniekus pēc apdrošināmo darbinieku sarakstu saņemšanas no Apdrošinājuma ņēmēja.
	7. Apdrošināmo darbinieku saraksts un izmaiņas tajā tiek iesniegtas elektroniski, nosūtot to uz Apdrošinātāja e-pastu : \_\_\_\_\_\_\_\_\_\_\_\_\_\_\_\_\_\_\_\_.
	8. Par Apdrošinājuma ņēmēja darbinieku saraksta nosūtīšanu Apdrošinātājam, un darbinieka sarakstu apstrādāšanu pēc saņemšanas no Apdrošinājuma ņēmēja, ir atbildīgas Līguma 8.nodaļā Pušu norādītas kontaktpersonas.
	9. Lēmumu par nelaimes gadījuma pabalsta piešķiršanu Apdrošinājuma ņēmēja darbiniekiem pieņem Apdrošināšanas ņēmējs, pieņemot lēmumu par nelaimes gadījuma pabalsta piešķiršanu.
	10. Apdrošinātājs izmaksā apdrošināšanas atlīdzību Apdrošinājuma ņēmēja darbiniekiem 30 (trīsdesmit) dienu laikā no dienas, kad Apdrošinātājs ir saņēmis no Apdrošinājuma ņēmēja lēmumu par nelaimes gadījuma pabalsta piešķiršanu Apdrošinājuma ņēmēja darbiniekam.
	11. Apdrošinātājs apdrošināšanas atlīdzību Apdrošinājuma ņēmēja darbiniekam izmaksā par nelaimes gadījumiem, kas notikuši Līguma darbības laikā, ja Apdrošinājuma ņēmēja darbinieks ir 18 mēnešu laikā pēc nelaimes gadījuma Apdrošinājuma ņēmējam iesniedzis iesniegumu par nelaimes gadījuma pabalsta izmaksāšanu, un Apdrošinājuma ņēmējs ir pieņēmis lēmumu par nelaimes gadījuma pabalsta piešķiršanu.
	12. Apdrošināšanas atlīdzības apjoms, ko Apdrošinātājs izmaksā Apdrošinājuma ņēmēja darbiniekiem par nelaimes gadījumā iegūtu vieglu veselības bojājumu, ir vienreizējs maksājums par katru gadījumu EUR 200,00 (divi simti eiro, 00 centi) apmērā, ja pārejošā darba nespēja darbiniekam ir ilgusi vairāk par sešām dienām.
	13. Nelaimes gadījumā gūto vieglo veselības bojājumu veidi, par kuriem Pasūtītāja darbiniekam izmaksā apdrošināšanas atlīdzību, tiek noteikti saskaņā ar 2010.gada 21.jūnija Ministru kabineta noteikumu Nr.565 “Noteikumi par valsts un pašvaldību institūciju amatpersonu un darbinieku sociālajām garantijām” 1.pielikumu un 2.pielikuma 3.punktu.
2. **Apdrošināšanas prēmija**
	1. Gada apdrošināšanas prēmija vienam Apdrošinājuma ņēmēja darbiniekam ir - EUR \_\_\_,\_\_\_\_ (\_\_\_\_\_\_ eiro, \_\_\_\_\_ centi).
	2. Apdrošināšanas prēmija vienam Apdrošinājuma ņēmēja darbiniekam Līguma darbības laikā nedrīkst tikt palielināta.
	3. Apdrošināto darbinieku sarakstam pievienotajiem darbiniekiem, kas tiek pievienotas Polises visā darbības laikā uz tādiem pašiem noteikumiem, kādi paredzēti darbiniekiem ar pilnu apdrošināšanas periodu, prēmija tiek aprēķināta proporcionāli līdz Polises termiņa beigām atlikušajam pilno mēnešu skaitam (bez papildus piemaksas).
	4. Kopējā apdrošināšanas prēmija (Līguma summa) ir EUR \_\_\_\_\_\_,\_\_\_ (\_\_\_\_\_\_\_\_\_\_\_ eiro, \_\_\_\_ centi).
3. **Norēķinu kārtība**
	1. Apdrošinātājs sagatavo rēķinus un iesniedz tos Apdrošinājuma ņēmējam saskaņā ar Līgumu un apdrošināto darbinieku sarakstu.
	2. Pasūtītājs veic norēķinu par Apdrošinātāja sniegto apdrošināšanu 14 (četrpadsmit) dienu laikā pēc dienas, kad Apdrošinātājs ir Rīgas pilsētas pašvaldības portālā [www.eriga.lv](http://www.eriga.lv) sadaļā „Rēķinu iesniegšana” sagatavojis un iesniedzis rēķinu (turpmāk – **elektroniskais rēķins**), ar nosacījumu, ka Apdrošinātājs elektronisko rēķinu ir iesniedzis pareizi, atbilstoši Līguma nosacījumiem, un Apdrošināšanas ņēmējs to ir pieņēmis apmaksai.
	3. Izpildītājs elektroniskajā rēķinā norāda Pasūtītāja kodu 219.
	4. Elektronisko rēķinu apmaksai Apdrošinātājs iesniedz Apdrošinājuma ņēmējam, izvēloties vienu no šādiem elektroniskā rēķina piegādes kanāliem:

 - izveido programmatūru datu apmaiņai starp Apdrošināšanas ņēmēju norēķinu sistēmu un pašvaldības vienoto informācijas sistēmu (WEB API);

 - augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par failu augšupielādi XML formātā;

 - izmanto manuālu rēķina informācijas ievades Web formu portālā <http://www.eriga.lv> sadaļā „Rēķinu iesniegšana”.

* 1. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	2. Apdrošinātājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
	3. Ja Apdrošinātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Apdrošinājuma ņēmējs šādu rēķinu apmaksai nepieņem un neakceptē. Apdrošinātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Apdrošinātājs ir iesniedzis atkārtoto elektronisko rēķinu.
	4. Par darbiniekiem, kas izslēdzami no apdrošināto darbinieku saraksta apdrošināšanas Polises visā darbības laikā, Apdrošinātājs atmaksā Apdrošinājuma ņēmējam neizmantoto prēmijas daļu, kas ir proporcionāla līdz Polises darbības beigām atlikušo pilno mēnešu skaitam, ņemot vērā izmaksātās atlīdzības, sagatavo elektronisko kredītrēķinu atbilstoši Rīgas pilsētas pašvaldības portāla [www.eriga.lv](http://www.eriga.lv) sadaļā „Rēķinu iesniegšana” norādītajai informācijai par elektroniskā rēķina formātu”.
1. **Apdrošinātāja un Apdrošinājuma ņēmēja tiesības un pienākumi**
	1. Apdrošinājuma ņēmējs apņemas:
		1. 5 (piecu) darba dienu laikā no Līguma noslēgšanas dienas iesniegt Apdrošinātājam apdrošināmo darbinieku sarakstu;
		2. ievērot Polises un Līgumā minētos noteikumus;
		3. veikt apdrošināšanas prēmiju maksājumus saskaņā ar Apdrošinātāja iesniegtajiem rēķiniem Līguma 3. nodaļā noteiktajā kārtībā un termiņos;
		4. informēt Apdrošināšanas ņēmēja darbiniekus, kuri tiek apdrošināti, par to, ka ir veikta viņu apdrošināšana, kā arī par to, uz kādiem nosacījumiem viņi ir apdrošināti;
		5. Līguma darbības laikā, bet ne vēlāk kā 10 (desmit) dienas pirms Līguma darbības beigām, rakstiski informēt Apdrošinātāju par izdarāmajiem grozījumiem apdrošināto darbinieku sarakstā (darbinieku pievienošana/izslēgšana no saraksta);
		6. Ja Apdrošinājuma ņēmējs nav savlaicīgi veicis apdrošināšanas prēmijas maksājumus, Apdrošinātājs ir tiesīgs pieprasīt no Apdrošinājuma ņēmēja līgumsoda samaksu 1% (viena procenta) apmērā no nesamaksātās apdrošināšanas prēmijas maksājuma summas par katru kavējuma dienu, bet kopsummā ne vairāk par 10% (desmit procenti) no kopējās apdrošināšanas prēmijas.
	2. Apdrošinātājs apņemas:
		1. 5 (piecu) darba dienu laikā no brīža, kad Apdrošinājuma ņēmējs ir iesniedzis nelaimes gadījumiem apdrošināmo darbinieku sarakstu, noformēt nelaimes gadījumu apdrošināšanas Polisi atbilstoši apdrošināto darbinieku sarakstam;
		2. izmaksāt apdrošinātiem darbiniekiem apdrošināšanas atlīdzību, ja apdrošināšanas gadījums noticis Līguma darbības laikā un Līguma darbības teritorijas ietvaros un Apdrošinājuma ņēmējs ir pieņēmis lēmumu par nelaimes gadījuma pabalsta piešķiršanu darbiniekam.
		3. Līgumā un Noteikumos noteiktajā kārtībā izbeigt Polises darbību daļā attiecībā uz tiem apdrošinātajiem Apdrošināšanas ņēmēja darbiniekiem, par kuriem Apdrošinājuma ņēmējs ir informējis Līguma 4.1.5.apakšpunkta noteiktajā kārtībā, un 5 (piecu) darba dienu laikā sagatavo Polises grozījumus un iesniedz tos Apdrošināšanas ņēmēja kontaktpersonai;
		4. par darbiniekiem, kas izslēdzami no apdrošināto darbinieku saraksta Polises visā darbības laikā, Apdrošinātājs, saskaņojot ar Apdrošinājuma ņēmēju, atmaksā Apdrošinājuma ņēmējam neizmantoto prēmijas daļu, kas ir proporcionāla līdz Polises darbības beigām atlikušo pilno mēnešu skaitam, ņemot vērā izmaksātās atlīdzības.
		5. ja Apdrošinātājs nav izsniedzis Apdrošinājuma ņēmējam Polisi Līguma 4.2.1. apakšpunktā norādītajā termiņā, Apdrošinājuma ņēmējs ir tiesīgs pieprasīt no Apdrošinātāja līgumsoda samaksu 1% (viena procenta) apmērā no termiņā neizsniegtās Polises apdrošināšanas prēmijas maksājumu summas par katru kavējuma dienu, bet kopsummā ne vairāk par 10% (desmit procenti) no termiņā neizsniegtās Polises apdrošināšanas prēmijas maksājumu summas.
2. **Nepārvarama vara**
	1. Par nepārvaramas varas apstākļiem tiek uzskatīti tādi apstākļi un notikumi kā dabas katastrofas un ūdens plūdi, zemestrīce un citas stihiskās nelaimes, kā arī karš, streiki, nemieri, valsts iekšējie apvērsumi, jauni normatīvi akti vai valsts pārvaldes iestāžu lēmumi, kas kavē vai traucē Līguma saistību izpildi, kā arī citi apstākļi (turpmāk – **nepārvaramas varas apstākļi**).
	2. Ja kādai no Pusēm tās saistību pilnīga vai daļēja izpildīšana ir kļuvusi neiespējama nepārvaramas varas apstākļu dēļ, attiecīgo saistību izpildes termiņš tiek apturēts uz laiku, kamēr turpinās šie apstākļi.
	3. Pusei, kuras saistību izpildi pilnībā vai daļēji ierobežo iestājušies nepārvaramas varas apstākļi, nekavējoties 3 (triju) darba dienu laikā rakstiski jāinformē otru Pusi par šādu apstākļu iestāšanos vai izbeigšanos.
	4. Par zaudējumiem un kavējumiem, kas radušies nepārvaramas varas apstākļu dēļ, neviena no Pusēm neatbild.
3. **Datu aizsardzība**
	1. Apdrošinājuma ņēmējs un Apdrošinātājs apņemas ievērot personu datu aizsardzības normatīvo aktu prasības, tai skaitā, personas dati:
		1. tiek apstrādāti likumīgi, godprātīgi un datu subjektam pārredzamā veidā;
		2. tiek vākti konkrētos, skaidros un leģitīmos nolūkos, un to turpmāku apstrādi neveic ar minētajiem nolūkiem nesavietojamā veidā;
		3. ir adekvāti, atbilstīgi un ietver tikai to, kas nepieciešams to apstrādes nolūkos;
		4. ir precīzi un, ja vajadzīgs, atjaunināti;
		5. ir jāveic visi saprātīgi pasākumi, lai nodrošinātu, ka neprecīzi personas dati, ņemot vērā nolūkus, kādos tie tiek apstrādāti, bez kavēšanās tiktu dzēsti vai laboti;
		6. tiek glabāti veidā, kas pieļauj datu subjektu identifikāciju, ne ilgāk kā nepieciešams nolūkiem, kādos attiecīgos personas datus apstrādā;
		7. tiek apstrādāti tādā veidā, lai tiktu nodrošināta atbilstoša personas datu drošība, tostarp aizsardzība pret neatļautu vai nelikumīgu apstrādi un pret nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus.
	2. Parakstot Līgumu, Apdrošinājuma ņēmējs nodod Apdrošinātājam to darbinieku personas datus (vārds, uzvārds, personas kods), kuri tiks apdrošināti, un tos Apdrošinātājs izmantos Līgumā minēto pakalpojumu sniegšanai un saistību izpildei – apdrošināšanas prēmijas noteikšanai, Līguma un Polises regulēšanai saskaņā ar Fizisko personu datu aizsardzības likumu un citiem Latvijas Republikas normatīvajiem aktiem.
	3. Apdrošinātājs, apstrādājot saņemtos personas datus, Līgumā minēto pakalpojumu sniegšanai un saistību izpildei, ir pārzinis Fizisko personu datu aizsardzības likuma (Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)) izpratnē.
	4. Apdrošinātājs apņemas nenodot no Apdrošinājuma ņēmēja saņemtos personas datus trešajām pusēm bez Apdrošinājuma ņēmēja darbinieka rakstveida piekrišanas. Ja saskaņā ar normatīvajiem aktiem Apdrošinātājam ir pienākums izpaust apdrošināto personu personas datus, tā pirms personas datu nodošanas par to informē Apdrošinājuma ņēmēja darbinieku, ja vien to neaizliedz normatīvie akti.
4. **Citi noteikumi**
	1. Līguma 4.1.5 apakšpunktā minētajos gadījumos:
		1. Puses veic atbilstošus grozījumus Polisē, noslēdzot rakstisku vienošanos par Polises grozījumiem;
		2. Polises darbība daļā attiecībā uz jauno Apdrošinājuma ņēmēja apdrošināto darbinieku stājas spēkā otrajā dienā, skaitot no dienas, kad Apdrošinājuma ņēmējs iesniedzis Apdrošinātājam pieprasījumu par jauno apdrošināmo Apdrošinājuma ņēmēja darbinieku, nosūtot e-pasta vēstuli;
		3. Polises darbība attiecībā uz Apdrošinājuma ņēmēja darbinieku, kurš no Polises tiek izslēgts, tiek pārtraukta ar nākamo dienu, skaitot no dienas, kad Apdrošinājuma ņēmējs nosūtījis rakstveida paziņojumu par attiecīgo izslēdzamo darbinieku.
	2. Par Līguma saistību neizpildi un Līgumā neatspoguļotos jautājumus Puses risina saskaņā ar Latvijas Republikas normatīvajiem aktiem un tajos noteiktā kārtībā.
	3. Līgumā noteikto līgumsodu samaksa neatbrīvo Puses no savu pienākumu izpildes.
	4. Ja tiek konstatēta Līguma noteikumu neatbilstība Apdrošinātāja vispārīgajiem vai speciālajiem noteikumiem, priekšroka noteikumu piemērošanā tiek dota Līguma noteikumiem.
	5. Visi Līguma grozījumi un papildinājumi būs spēkā tikai tad, ja tie būs noformēti rakstiski un Pušu pilnvaroto vai likumisko pārstāvju parakstīti.
	6. Pusei, kurai ir veiktas Līguma 8.nodaļā norādīto rekvizītu izmaiņas, 5 (piecu) dienu laikā no izmaiņu spēkā stāšanās dienas par to ir jāinformē otru Pusi.
	7. Līgums ir saistošs kā Apdrošinātājam, tā Apdrošinājuma ņēmējam, kā arī visām trešajām personām, kas likumīgi pārņem viņu tiesības un pienākumus.
	8. Līgums sastādīts uz 6 (sešām) lapām, 2 (divos) eksemplāros, no kuriem viens nodots Apdrošinātājam, bet otrs - Apdrošinājuma ņēmējam.
	9. Līgumam kā neatņemamas sastāvdaļas pievienoti:
		1. Pielikums „Tehniskā specifikācija – finanšu piedāvājums” uz \_\_\_ (\_\_\_\_\_\_\_\_\_\_\_) lp;
		2. Pielikums “\_\_\_\_\_\_\_\_\_\_\_\_\_\_\_\_\_\_\_” uz \_\_\_\_\_\_\_\_ (\_\_\_\_\_\_\_\_\_\_\_) lp.

**8.Pušu rekvizīti un paraksti**

|  |  |
| --- | --- |
| **Apdrošināšanas ņēmējs:****Rīgas pašvaldības policija** | Apdrošinātājs: |
| Juridiskā adrese: Lomonosova iela 12a, Rīga, LV - 1019 | Juridiskā adrese:  |
| PVN reģ. Nr. LV90000055099 | PVN reģ. Nr.:  |
| Banka: Luminor Bank AS | Banka:  |
| Kods: NDEALV2X | Kods:  |
| Konts:LV82NDEA0021800014010 | Konts:  |
| Par līguma izpildi atbildīgā persona: Personāla nodaļas priekšnieces vietnieces p.i. Diāna KotovaTālrunis: 67037849E-pasts: diana.kotova@riga.lv | Par līguma izpildi atbildīgā persona: Tālrunis:E-pasts: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **/J.Lūkass/**  | **/\_\_\_\_\_\_\_\_\_\_\_\_\_\_ /**  |

1. *Rīgas pašvaldības policija darbinieki tiks apdrošināti visa līguma darbības laikā un to skaits pēc apdrošināšanas līguma noslēgšanas var mainīties atbilstoši strādājošo darbinieku skaitam.* [↑](#footnote-ref-1)